stanford-oval/wikipedia huggingface dataset:
תורת הרקורסיה
דרגות טיורינג > דרגות טיורינג כקבוצות

בכל דרגת טיורינג יש פונקציה מציינת של קבוצת מספרים טבעיים כלומר פונקציה שמקבלת רק את הערכים 0 ו-1. ניתן לראות את זה על ידי מושג הגרף של פונקציה- הקבוצה  \left\{(x,f(x))|x\in \mathbb {N} \right\}. ניתן לזהות כל קבוצה ב- \mathbb {N} ^{2} עם קבוצת מספרים טבעיים באופן רקורסיבי לדוגמה על ידי הפונקציה החד חד ערכית ועל  \ (m,k)\rightarrow 2^{m}(2k+1) (או כל פונקציית זיווג אחרת). בצורה הזו ניתן להמיר בצורה רקורסיבית כל פונקציה לקבוצה וכל קבוצה לפונקציה.
הרבה פעמים נוח לבנות דרגות בעלות תכונות מיוחדות באמצעות בניית קבוצה שתהיה נציגה של הדרגה ולא סתם פונקציה.
דרגות טיורינג > תכונות בסיסיות של דרגות טיורינג

בכל דרגה יש בדיוק  \aleph _{0} פונקציות שונות, ולכן קיימות  \ 2^{\aleph _{0}} דרגות טיורינג שונות. בנוסף מתחת לכל דרגה יש רק מספר בן מנייה של דרגות, כי יש רק מספר בן מנייה של פונקציות רקורסיביות מנציג כלשהו של הדרגה.
ליחס הסדר על דרגות טיורינג יש דרגה מינימלית והיא הדרגה של הפונקציות הרקורסיביות. בפונקציות אלו אין שום מידע "מפתיע", שלא ניתן לחשב אותו מאפס ולכן דרגתן היא דרגת הפונקציה הקבועה 0. מסיבה זו הדרגה הזו מסומנת ב-0.
לכל פונקציה  \ f ניתן לבנות בעיית עצירה משלה. זוהי הקבוצה  \ K_{f}=\left\{e\in \mathbb {N} :\varphi _{e}^{f}(e){\mbox{ halts}}\right\}. 
 כמו שלא ניתן לחשב את בעיית העצירה על ידי פונקציה רקורסיבית כך לכל f לא ניתן לחשב ממנה את Kf. לעומת זאת, אפשר להראות שניתן לחשב מתוך Kf את f, ולכן הדרגה של Kf גדולה ממש מהדרגה של f. אם הדרגה של f היא a מסמנים את הדרגה של Kf ב-'a (נקרא a-קפץ), זו דרגה שגדולה ממש מהדרגה של a, ולכן לא קיימת דרגה מקסימלית.
ראו גם

קבוצה רקורסיבית
קבוצה ניתנת למנייה רקורסיבית
בעיית העצירה
ת'ור שטיינר

| --- | --- |

 נתונים כלליים
 תקופת הפעילות:  אוקטובר 2002 – הווה (כ־22 שנים) 
 מיקום המטה:  מיטנוולדה 
 ענפי תעשייה:  אופנה, תעשיית הביגוד 
  
 www.thorsteinar.de
 
תור שטיינר (Thor Steinar) היא חברת אופנה גרמנית המתמחה בהלבשה בסגנון ספורטיבי-אלגנטי. החברה מתאפיינת בשימוש הנרחב שהיא עושה בעיטורים סמלים ומוטיבים מן המיתולוגיה הנורדית.
החברה הוקמה ונרשמה בשנת 2002. בשנת 2008 נרכשו המותג וזכויותיו על ידי תאגיד מסחר שמושבו בדובאי. החברה מתמחה בעיצוב ושיווק של הלבשה ספורטיבית אלגנטית לגברים נשים וילדים וכן אביזרי אופנה שונים כגון חגורות תיקים וכדומה. ייצור מוצרי החברה מתבצע בעיקר בטורקיה ובסין.
מחלוקת הסמלים

כבר מראשית פעילותה עשתה החברה שימוש בלוגו מעורר מחלוקת אשר היה הורכב משילוב של שני סמלים מן הכתב הרוני, טיוואץ (Tiwaz)-המקבילה לאות T, וזיגרון (Siegrune)-המקבילה לאות S. הבעייתיות בשימוש בסימנים הללו נובע בעיקר מן ההקשר המיתולוגי שלהם המיוחס לכח, עוצמה, אלימות, ושליטה. בנוסף לכך הזכיר הלוגו את הסמל של הס"ס מן התקופה הנאצית. החברה עושה שימוש בסמלים צבאיים החביבים במיוחד על ניאו נאצים כגון מטוסי קרב, כלבים חושפים שיניים ונשרים. על אחד מהמעילים תפור ציור של מטוס מדגם Me-262, מטוס הקרב הסילוני הראשון בעולם, שיוצר על ידי הנאצים במהלך מלחמת העולם השנייה. בשל כך התחבב השימוש בבגדי מותג החברה על ידי קבוצות ימניות קיצוניות בכינוסים ובהפגנות שערכו.
תור שטיינר מפרסמת את עצמה כחברת "אופנה נורדית". החברה עושה שימוש נרחב בהדפסים על הבגדים הכוללים שמות של מקומות יישוב נורווגיים ובהתאם גם שמותיהן של חלק מן החנויות המוכרות את מוצרי החברה. בחלק מן העיצובים והעיטורים של מוצריה משלבת החברה גם את דגל נורווגיה.
פעילות נגד

לטענת "המוסד להגנת החוקה של ברנדנבורג", ארגונים חברתיים שונים וכלי תקשורת רבים, רובם של העיטורים והסמלים המודפסים על בגדי החברה, מאופיינים בהקשרים של הימין הקיצוני והניאו נאצים. לאור זאת, הוטל איסור על לבישת בגדי המותג בתחומי הבונדסטאג, בית הנבחרים של מקלנבורג-מערב פומרניה ושל סאקסוניה ובתחומי אצטדיוני כדורגל רבים.
לאור ההקשרים הבעייתיים, פנתה הממשלה הנורווגית בדרישה לגרמניה כבר בשנת 2006 לפעול להפסקת השימוש בדגל נורווגיה ובשמות מקומות יישוב בנורווגיה, בטענה להפרת זכויות ושימוש לרעה.
אתרי המכירות הפומביות באינטרנט אמזון ואיביי, אוסרים לסחור בפריטים מתוך הקולקציה של החברה באמצעותן.
לאחר צו של בית משפט מחוזי שהוצא בשנת 2009, האוסר שימוש בלוגו ברחבי גרמניה, מחלוקת ציבורית אשר גרמה לירידה במכירות החברה, ולפגיעה בחנויות שמכרו את מוצריה מצד מפגינים אנטי נאצים, ערכה החברה שינוי בלוגו והחליפה אותו בסימן הרוני גיבו (Gebo) המתקשר למשמעות של מתנה או נדיבות.
בשנת 2013 עלה שוב שמה של החברה לכותרות לאחר שפורסם כי עובדי חברת אמזון בגרמניה נדרשים לעבוד בתנאים פיזיים קשים ותחת שמירה קפדנית. בהקשר זה צוין כי מאבטחי חברת השמירה "הס" הם בעלי חזות מאיימת והיו לבושים בבגדי המותג תור שטיינר. נטען כי השילוב של שם חברת האבטחה וההופעה החיצונית של השומרים מטעמה הזכירו לעובדים מאפיינים נאציים.
הערות שוליים

↑  http://www.independent.co.uk/news/world/europe/amazon-used-neonazi-guards-to-keep-immigrant-workforce-under-control-in-germany-8495843.html
↑  סערה בגרמניה: חברת אמזון העסיקה ניאו-נאצים? - וואלה חדשות, באתר וואלה, 18 בפברואר 2013
לוגו החברה-הישן (שמאל) והחדש (ימין)
חנות המותג בברלין לאחר שהותקפה בפצצות צבע בידי פעילים אנטי נאצים
תשובות הרמב"ם

תשובות הרמב"ם הוא שם כולל לכל התשובות ההלכתיות ששלח הרמב"ם בימי חייו לשואלים.
שמו של הרמב"ם התפרסם עוד בימי חייו כגדול הדור, והוא החל לקבל שאלות בנושאי הלכה ובנושאי השקפה מכל רחבי העולם היהודי. את תשובותיו בנושאי השקפה נהוג לכנות אגרות הרמב"ם, עקב אורכן ורב גוניותן, אך בידינו מצויות כ־3,000 [דרוש מקור] תשובות הלכתיות שהרמב"ם כתב בכל ענפי התורה. תשובות אלו לקוחות בעיקר מן הגניזה הקהירית, שהרמב"ם פעל בסמיכות אליה. עקב כך נמצאו בגניזה כתבים רבים של הרמב"ם אף בכתב ידו.
סגנון

תשובותיו של הרמב"ם קצרניות ופסקניות. בניגוד לסגנון הנפוץ של התשובות בתקופות יותר מאוחרות, אין הרמב"ם דן בנושא השאלה בגוף התשובה, אלא מוסר את המסקנה הסופית במהירות. דבר זה גרם במהלך הדורות ללימוד מצומצם יחסית של תשובותיו, עקב מיעוט החידוש בהן, לכאורה.
הוצאות והדפסות

התשובות הופיעו לראשונה כקובץ מודפס בקושטא בשנת ה'רע"ד (1514) כשבו ארבעים וחמש תשובות הלכתיות ומספר של אגרות, מאז נדפס הקובץ כמה פעמים. הוצאה מורחבת בהרבה, הכוללת 158 תשובות מכתב יד שהעתיק רבי סעדיה אבן דנאן והיה בידי רבי יעקב ששפורטש ועבר לנכדו שהיה בעל שם זהה, יצאה לאור באמסטרדם בשנת ה'תקכ"ה (1765), בשם "פאר הדור". חלק מהתשובות שבהוצאה זו היו כתובות בערבית והן תורגמו על ידי רבי מרדכי תמה המעיד כי אינו בקיא בשפה, עובדה שניכרת היטב בתרגומו.
מהדורה משמעותית נוספת של התשובות יצאה בליפסיה בשנת ה'תרי"ט (1859) על ידי החוקר רבי אברהם ליכטנברג, בה הוסיף המהדיר תשובות רבות מכתב יד ובמהדורה זו עלה מספר התשובות למניין 178. מאז נדפסו תשובות רבות מכתבי יד, אבל הוצאה מדעית ומקיפה של התשובות העבריות יצאה לאור בירושלים על ידי החוקר הרב אברהם חיים פריימן בשנת ה'תרצ"ד (1934), בשם "תשובות הרמב"ם", הוצאת "חברת מקיצי נרדמים". מהדורה מקיפה יותר יצאה באותה ההוצאה בההדרת פרופסור יהושע בלאו, בין השנים ה'תשי"ח (1958) – ה'תשכ"ה (1965). מהדורה הכוללת את התשובות שבמהדורת בלאו, בתוספת תשובות שפורסמו בבמות שונות, יצאה בהוצאה תורנית (ולא מדעית כמהדורתו של בלאו) על ידי מכון ירושלים, בשנת ה'תשע"ו, בשני כרכים. המהדיר, הרב דוד יוסף בנו של הרב עובדיה יוסף, התבסס בין השאר על ההוצאות המדעיות של קודמיו וצירף ציונים והערות.
לימוד תשובות הרמב"ם

הלימוד של תשובותיו עדיין נמצא בשלבים התחלתיים, בעיקר עקב הזמן הקצר שעבר מאז גילוין של רבות מהן. בדורות קודמים לא הרבו ללמוד את תשובותיו המפורסמות, עקב סגנונן הקצרני, והתאמתן לפסיקותיו של הרמב"ם ב"משנה תורה". סיבה נוספת למיעוט הלימוד היא היעדר בית מדרש שהמשיך את דרך הפסיקה של הרמב"ם באופן ישיר, שכן רצף בית מדרשו שלו נקטע כמאתיים שנה לאחר מותו, ולאחר היעלמות צאצאיו שהמשיכו את דרכו אחריו.
חשיבות לימוד התשובות היא ביכולת להשוות בין התייחסותו של הרמב"ם לשאלות נקודתיות, לעומת ניסוחו הכללי במשנה תורה. השוואה זו יש בה ללמד על גישתו בפסיקת ההלכה, ובהתייחסות למציאות משתנה. לימוד זה מקבל משנה חשיבות, היות שהרמב"ם לא הספיק לכתוב מקורות לספרו "משנה תורה", ולכן הצלבת תשובותיו עם פסקיו הכלליים יש בה כדי לשפוך אור נוסף על המקורות, בנוסף למלאכה שביצעו בנושא מפרשי הרמב"ם לאורך הדורות, שלא היו בידיהם תשובותיו, ולפעמים נאלצו להסתפק בהשערות.
לקריאה נוספת

מאיר בניהו, "תשובות שאלות להרמב"ם" בתוך ספר הזיכרון להרב יצחק נסים כרך ב, עמ' קעה רלה, יד הרב נסים, ירושלים, תשמ"ה
ת'ולאני סררו

ת'ולאני קיילב סררו (באנגלית: Thulani Caleb Serero; נולד ב-11 באפריל 1990) הוא כדורגלן דרום-אפריקאי המשחק בעמדת הקשר בח'ור פקאן.
קריירת מועדונים

סררו התחיל את הקריירה שלו בקבוצת הילדים של סאנואנה גונרס ובגיל 14 הצטרף לאייאקס קייפטאון. בעונת 2008/2009 הצטרף לקבוצה הבוגרת וכבש ארבעה שערים. בעונת 2010/2011 סררו הבקיע 10 שערי ליגה וקבוצתו סיימה במקום השני.
ב-22 במאי 2011 סררו חתם לארבע שנים באייאקס מליגת העל ההולנדית תמורת 2.5 מיליון אירו. ב-7 באוגוסט 2011 סררו ערך את הופעת הבכורה שלו בקבוצה במשחק נגד דה חראפסחאפ. בעונתו הראשונה באייאקס, רשם רק 6 הופעות עקב פציעה. ב-25 באוגוסט 2012 סררו הבקיע את שער הבכורה שלו בקבוצה במשחק הליגה נגד נאק ברדה. שבועיים לאחר מכן הוא כבש שני שערים נגד הירנפיין ואף ספג כרטיס אדום. ב-26 בנובמבר 2013 הבקיע בניצחון 1-2 נגד ברצלונה במסגרת שלב הבתים של ליגת האלופות, שהיה שער הבכורה שלו בזירה אירופית.
ב-14 ביוני 2017, סררו חתם לשלוש שנים בויטסה ארנהיים.
ב-25 באוגוסט 2019 חתם באל-ג'זירה מליגת העל של איחוד האמירויות הערביות.
ב-11 בספטמבר 2023 הצטרף לח'ור פקאן.
קריירה בינלאומית

בצעירותו, סררו שיחק בנבחרות הצעירות של דרום אפריקה.
ב-9 בפברואר 2011 ערך את הופעת הבכורה שלו בנבחרת הבוגרת. ב-15 בנובמבר 2014 הבקיע את שער הבכורה שלו בנבחרת בניצחון 1-2 נגד סודאן.
סררו השתתף עם הנבחרת בגביע אפריקה לאומות 2013 וגביע אפריקה לאומות 2019.
תארים

ליגת העל ההולנדית: 2011/2012, 2012/2013, 2013/2014
מגן יוהאן קרויף: 2013
ליגת העל של איחוד האמירויות הערביות: 2020/2021
כדורגלן העונה בליגת העל של דרום אפריקה: 2011
כדורגלן העונה של השחקנים בליגת העל של דרום אפריקה: 2011
הכדורגלן הצעיר החם של השנה בליגת העל של דרום אפריקה: 2011
הכדורגלן הצעיר של השנה של SAFA: 2009
שן בינה

| --- | --- |

 שיוך:  שן טוחנת 
 מזהים
 לטינית (TA98):  dens molaris tertius 
 טרמינולוגיה אנטומיקה:  A05.1.03.008 
 TA2 (2019):  911 
 FMA:  321612 
 קוד MeSH:  A14.549.167.860.525.500 
 מזהה MeSH:  D008964 
 מערכת השפה הרפואית המאוחדת:  C0026369 
 
המחצית התחתונה הימנית של המשנן הקבוע. שן הבינה היא השן התחתונה באיור.
שן בינה (באנגלית: Wisdom tooth) הוא כינוי לשן הטוחנת השלישית (באנגלית: Third molar). שן זו בוקעת בדרך כלל בין גיל 17 ל-30, או מאוחר יותר. שמה נובע מן השלב המאוחר, בדרך כלל שבו בוקעת שן זו.
אנתרופולוגיה

באוכלוסיות קדם-תעשיותיות שיני בינה שאינן בוקעות כהלכה נדירות, ובאוכלוסיות קדם-חקלאיות נדירות עוד יותר. זאת כיוון שהלסתות הגדלות בזמן הילדות, מגיבות ללחצי הלעיסה של מזונות קשים יותר, גדלות יותר, וכך יש מקום בלסת לשיני הבינה לבקוע כהלכה. כאשר אין די מקום בלסת, הן בוקעות חלקית מבעד לרירית החניכיים או נשארות כלואות לגמרי בחניכיים עצמן.
בעיות בבקיעת שיני בינה

שנים רבות היה מקובל לעקור שיני בינה מיד כשנראה היה שיש בעיה בבקיעתן לחלל הפה. זאת כיוון, למשל, שבקיעה חלקית של שיני הבינה מבעד לרירית החניכיים עלולה לגרום להצטברות של חלקי אוכל בקפל החניכיים שנוצר, וכך לדלקת חניכיים ולעששת חמורה (עקירה מתבצעת במקרים אלו לאחר שטיפולים שמרניים יותר, כגון ניתוח להסרת קפל החניכיים שנוצר מעל לשן הבינה, כשלו) כמו כן, שיני בינה שכלואות בחניכיים יכולות לצמוח בצורה עקומה ולהפריע לשורשי שיניים שכבר בקעו.
אולם, בעשורים האחרונים פורסמו הנחיות על ידי רשויות בריאות בארצות הברית ובבריטניה המנחות שלא לעקור שיני בינה שלא בקעו בצורה תקינה אם אינן גורמות למחלות מסוימות כגון היווצרות ציסטה או עששת שאינה ניתנת לטיפול באמצעות סתימה, טיפול שורש וכו'. למרות הנחיות אלו, מספר מחקרים הראו, שעדיין, אחוז ניכר מרופאי השיניים עוקרים שיני בינה שלא בקעו באופן תקין גם כשלא נמצאו בהן בעיות כלשהן.
כמו כן, קיימים מקרים שבהן שיני הבינה לא בוקעות כיוון שהן לא קיימות מלכתחילה. קיימים אנשים שנולדו כששיני הבינה שלהם חסרות, מצב כזה נפוץ בכשליש מהמקרים.
תאי גזע

בשנת 2008 הראו מדענים יפנים שניתן לייצר תאי גזע משן בינה.
ראו גם

כאב שיניים
עקירת שן
הערות שוליים

↑  What teeth reveal about the lives of modern humans, What teeth reveal about the lives of modern humans (באנגלית אמריקאית)
↑  Julia Boughner, Bad molars? The origins of wisdom teeth, The Conversation (באנגלית)
↑  DocDoc.com, What is Operculectomy: Overview, Benefits, and Expected Results, DocDoc.com (באנגלית)
↑  אמיר לביא, שיני בינה – למה אנחנו סובלים כל כך?, באתר Infomed, ‏דצמבר 2013
↑  National Institute for Health and Care Excellence, Guidance on the Extraction of Wisdom Teeth, www.nice.org.uk
↑  Zadik Yehuda, Levin Liran (באפריל  2007). "Decision making of Israeli, East European, and South American dental school graduates in third molar surgery: is there a difference?". J Oral Maxillofac Surg. 65 (4): 658–62. PMID 17368360. {{cite journal}}:  (עזרה)
↑  Zadik Yehuda, Levin Liran (באפריל  2006). "Decision making of Hebrew University and Tel Aviv University Dental Schools graduates in every day dentistry--is there a difference?". J Isr Dent Assoc. 23 (2): 19–23. PMID 16886872. {{cite journal}}:  (עזרה)
↑  ד"ר סיוון קארס וד"ר מנדי גרוס, חוסר שיניים מולד: איך זה קורה ומה הטיפול, באתר ynet, 2 ביולי 2014
↑  Paddock, Catharine. "Wisdom Teeth As Source Of Stem Cells". Medical News Today, 22 August 2008
| --- | --- |
בקרת זהויות :  NLI: 987007556160605171  GND: 4189482-0  LCCN: sh86004183  NKC: ph214632  TA98: A05.1.03.008 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
שרה דניוס

| --- | --- |

 לידה:  5 באפריל 1962 טבי, שוודיה 
 פטירה:  12 באוקטובר 2019 (בגיל 57) סטוקהולם, שוודיה 
 שם לידה:  Sara Maria Danius 
 מדינה:  שוודיה שוודיה
 מקום קבורה:  Katarina kyrkogård 
 השכלה:  אוניברסיטת נוטינגהאם (1989)  אוניברסיטת דיוק (1997)  אוניברסיטת אופסלה (1999) 
 מעסיק:  אוניברסיטת אופסלה, אוניברסיטת מישיגן, אוניברסיטת סטוקהולם, Södertörn University, דגנס ניהטר 
 תפקיד:  seat 7 of the Swedish Academy (20 בדצמבר 2013–26 בפברואר 2019)  Swedish Academy permanent secretary (2015–12 באפריל 2018) 
 בן או בת זוג:  סטפן ג'ונסון (1989–2019) 
 מספר צאצאים:  1 
 פרסים והוקרה:  Lagercrantzen (2014)  Gerard Bonnier Essay Prize (2015)  Disapriset (2015)  Lena Nyman Prize (2018) 
 
שרה מריה דניוס (בשוודית: Sara Maria Danius; ‏5 באפריל 1962 – 12 באוקטובר 2019) הייתה מבקרת ספרות והוגת דעות שוודית. חברת האקדמיה השוודית והאישה הראשונה בתפקיד מזכירת הוועדה.
דניוס שימשה פרופסור לאסתטיקה באוניברסיטת סודרטורן, דוצנט לספרות באוניברסיטת אופסלה ופרופסור למדעי הספרות באוניברסיטת סטוקהולם.
בתפקידה כמזכירת האקדמיה השוודית עמדה בראש ועדת פרס נובל לספרות (2015–2018) והייתה דמות מרכזית במחלוקת על הפרס שהביאה לביטול הענקת הפרס ב-2018 ולארגון מחדש של המערכת, פרשיית הטרדות מיניות ואי-סדרים, שהביאה בסופה להתפטרותה של דניוס.
היא מתה ממחלת הסרטן ב-12 באוקטובר 2019.
תא קטלני

| --- | --- |

 בימוי:  טרסם סינג 
 תסריט:  מרק פרוטוסוויץ' 
 שחקנים ראשיים:  ג'ניפר לופז וינס ווהן
 מוזיקה:  הווארד שור 
 מדינה:  ארצות הברית, גרמניה 
 חברת הפקה:  RadicalMedia 
 חברה מפיצה:  New Line Cinema
 שיטת הפצה:  וידאו על פי דרישה 
 הקרנת בכורה:  18 באוגוסט 2000
 משך הקרנה:  107 דק' 
 שפת הסרט:  אנגלית 
 סוגה:  סרט מדע בדיוני, סרט מתח, סרט אימה, סרט דרמה 
 תקציב:  33 מיליון דולר
 הכנסות:  104 מיליון דולר
 הכנסות באתר מוג'ו:   cell
 סרט הבא:  The Cell 2 
 דף הסרט ב־IMDb
 
תא קטלני (באנגלית: The Cell, תרגום מילולי: "התא"), הוא סרט קולנוע משנת 2000 של הבמאי ההודי טרסם סינג. הסרט הוא מותחן פסיכולוגי בכיכובם של ג'ניפר לופז ווינס ווהן. במאי הסרט, טרסם סינג, השתמש באפקטים מיוחדים, תלבושות ואיפור על מנת ליצור עולם ויזואלי המדמה לצופים כיצד נראים חלומותיו ומחשבותיו של רוצח סדרתי.
תקציר העלילה

סוכן ה-FBI נובק (וון) צד רוצח סדרתי המטביע את קורבנותיו בתא זכוכית גדול. כשהסוכנים עולים על עקבותיו ומגיעים לביתו, הם מגלים שהוא נפל לתרדמת, ושאם לא יגלו היכן נמצא התא הקטלני, האשה המוחזקת כעת בתא תמות בעוד זמן קצר. על מנת לגלות את מיקום התא, פונה נובק לקת'רין דין (לופז), פסיכולוגית ילדים, המשתמשת בטיפול נסיוני על מנת לעורר ילדים השרויים בתרדמת. בטיפול זה, היא מחדירה את תודעתה אל תודעתו של הילד השרוי בתרדמת, ובעצם נכנסת אל תוך מוחו. כעת עליה לחדור אל תוך מוחו של הרוצח הסדיסט ולגלות את מקום הימצאו של התא.
שעווה וזהב

שעווה וזהב (באמהרית: סם אנה וורק) הוא הכינוי הסמלי לטכניקה הספרותית המוערכת ביותר בתרבות האתיופית, ובפרט בתרבות האמהרית. הביטוי מסתמך על תהליך היצירה הממשי של צריפה באמצעות שיטת השעווה האבודה.
במובן הספרותי המטפורי, בנויה הצורה משתי שכבות משמעות: השכבה הגלויה, של המשמעות הציורית או המילונית של המילים, הנקראת 'שעווה'; ושכבה סתורה, של משמעויות חבויות יותר, הנקראת 'זהב'. צורה כללית זו מאגדת תחתיה כמה תת-צורות בעלות מבנה דומה של כפל משמעות. בתרבות האתיופית 'שעווה וזהב' נתפסת כאיכות אשר המבדילה בין שירה אמיתית לשירה רגילה, יומיומית, המתאפיינת בעיקר בחריזה ומקצב. סגנון השעווה וזהב נוצר באמהרה ומשם התפשט לכלל אתיופיה, והשימוש בו מופיע הן בשירה האתיופית הדתית והן בחילונית, ואף בלשון הדיבור. טכניקת השעווה וזהב שבה ואומצה על ידי יוצרים עכשוויים שונים ויושמה גם בתחומים בהם לא היה נהוג.
חוקרים שונים רואים בשעווה וזהב לא רק חלק מרכזי מן המסורת השירית והספרותית של אתיופיה, אלא גם תבנית רחבה יותר, של תקשורת וצורת מחשבה, ואף של הפילוסופיה הפרשנית האתיופית, המשליכה על מערכת היחסים החברתיים והפוליטיים באתיופיה ושאובה ממנה.
השם 'שעווה וזהב' כסמל

השם שעווה וזהב משמש לציון טכניקה ואיכות ספרותיות: הניגודיות הסמלית שבין שעווה וזהב מעידה על מבנה הצורה הבסיסית, העשויה שתי שכבות משמעות – גלויה ונסתרת – אך גם על עומק היחסים אליו שואפת צורה זו. הביטוי מסתמך על תהליך היצירה הממשי של צורף הזהב, המקובל עד היום. בתהליך זה, צורה שפוסלה בשעווה, נעטפת בחימר רך או תערובת גבס, והופכת לאחר ייבושה לתבנית קשיחה; אל תבנית הגבס הקשיחה יוצקים מתכת שחוממה עד לכדי הפיכתה לנוזל, הממיסה את השעווה ומחליפה אותה בתבנית הגבס.
בדומה לעבודת הצורף, בה משמש תבליט שעווה לייצור תבליט זהב או מתכת אחרת, על המשורר לנסח צורת שעווה – משפט גלוי – בה טמון רכיב בעל שתי משמעויות, המייצר אמירה שנייה, בעלת משמעות שונה – צורת הזהב. הקהל נדרש אף הוא לנהוג באורח דומה; עליו לזהות את הרכיב כפול המשמעות, לצקת את משמעותו החדשה למשפט הגלוי, ולחשוף בכך את האמירת הנסתרת – כלומר, להחליף את השעווה בזהב.
התפתחות וזיקה למאפיינים תרבותיים אחרים

צורות השעווה והזהב התפתחו יחדיו עם הקנה – שירה שנכתבה במקור עבור הכנסייה האורתודוקסית האתיופית – והיוו חלק מרכזי ממנה. ההתמצאות בקנה נחשבה למבוא הכרחי להבנת כתבי הדת, וכלי לפיתוח היכולת להבין סודות ולהשיג את מסתרי היקום. מסורות אתיופיות מייחסות את פיתוח הקנה לאדם בשם טאוואני שחי ככל הנראה במאה הרביעית בגוג'ם, אחת הפרובינציות בהן שכנו בתי הספר המובילים של הקנה. עם זאת, אף על פי שהמקהלנים התגרים שלטו בקאנון הקנה האגעזי משך מאות שנים, השימוש בשעווה וזהב בלשון הדיבור מצוי יותר באמהרית מאשר בטיגראינית, ומקובל לייחס את יצירת השעווה וזהב לעם האמהרי שהתגבש במאה ה-9 וה-10. בתי הספר לקנה (בתי הספר לשירה של הכנסייה האתיופית האורתודוקסית), היו בזמנו בתי הספר היחידים שעודדו יצירתיות, ומימד זה שלהם, בשילוב התפיסה האלגורית הנוצרית והדואליזם הנוצרי של גוף-נפש, הפכו אותם לסביבה מתאימה לפריחת סגנון השעווה וזהב.
חוקרי השעווה וזהב קושרים בין הצורה הספרותית למנטליות של העם האמהרי. לוין טען כי שעווה וזהב אינה רק נוסחה ספרותית אלא גם 'הנוסחה הצובעת את כלל מרקם החיים המסורתיים של האמהרים; המעצבת את הדיבור והתפיסה של כל אמהרי', ובעצם מעידה על אופי התקשורת האמהרית שהיא בלתי ישירה ולא פעם מסתורית. מוחמד גירמה, מחוקרי תרבות אתיופיה, רואה בשעווה וזהב צורת חשיבה (פרדיגמה) המאפשרת שילוב של תפיסות מנוגדות, וטוען כי זו משקפת את הקיום בצוותא המאפיין את תושבי אתיופיה.
האמהרים, כפי שרבים מהם מעידים על עצמם, נמצאים תמיד בחיפוש אחר משמעות נוספת או מסר סמוי. אך העמדת פנים וערפול אינם מאפיינים רק את האמהרים אלא את כלל עמי אתיופיה. בהתפתחותה של מנטליות חשדנית, או רגישה, ומסתודדת זו רואים החוקרים תוצר של ההתמודדות הארוכה עם סכנות קיומיות, תרבותיות ודתיות שעמי אתיופיה נחשפו להם לאורך שנים, כגון לחץ המיסיונרים האירופאים להמיר את דרכי החיים האתיופיות באלו המערביות והנוצריות, האיום האירופאי האימפריאליסטי או מסעות הכיבוש של האסלאם המיליטנטי. שעווה וזהב היא שיקוף ומבע של מאפיינים אלו.
סגנון השעווה וזהב שימש משך שנים בשירה ובסיפור, כמו גם בדיבור. בשנות השמונים, אחר עליית הדרג ( החונטה הצבאית האתיופית) לשלטון, קרא המוזיקאי ניוויי דבבה להחדירו גם למוזיקה האתיופית הפופולרית ולהשתמש בו לביקורת הממשל.
התפתחות וזיקה למאפיינים תרבותיים אחרים > שימושים

סגנון השעווה וזהב מילא לאורך השנים מספר צרכים חברתיים:
בידור והומור
אמירת עלבונות בצורה חברתית מקובלת
ביטוי למחשבות, רגשות ותפיסות אינדיבידואליות והגנה על פרטיות
אמצעי עדין ומתוחכם להעברת ביקורת על בעלי סמכות ועל השלטון
הפצה והטמעה של רעיונות וידע
ניסוח מתוחכם של חכמת חיים
אלו הם התפקידים השונים הבסיסיים שממלא הסגנון. מבט היסטורי מקיף יותר מצביע על תפקידים נרחבים ועמוקים יותר שמילא לאורך השנים: משוררי הקנה, למשל, השכילו להבין את ההשפעה שיש לדת על עניינים ציבוריים והשתמשו בסגנון השעווה וזהב לעיצוב הזהות התרבותית של עמם ולחישול הסיפור הלאומי דתי המשותף, ששימש לאיחוד האומה האתיופית המגוונת - סיפורה של השושלת הסולומונית ושל העם האתיופי השורד למול אינספור איומים מחוץ; הערפול שבשעווה וזהב איפשר לא פעם למשוררים לשלב רעיונות וערכים זרים באלו המסורתיים ובכך סימן דרך להתמודדות עם שינוי ועודד סובלנות; בזמנים קשים סיפקו יצירות השעווה וזהב לבני אתיופיה כלי לביקורת השלטון, להזכרת רעיונות נעלים של צדק ושוויון או לביטוי הזדהות עם מצבם, פעולות שחשיבותן באופטימיות והחיוביות הטמונה בהן, בתנועת ההיחלצות שהן מבשרות ומנכיחות.
אמני שעווה וזהב מוכרים

אלקה גברה האנה
ניוויי דבבה
ראו גם

שיטת השעווה האבודה
לקריאה נוספת

Donald N. Levine, Wax and Gold: Tradition and Innovation in Ethiopian Culture, University of Chicago Press, 1972
Ayele Bekerei, Ethiopic: An african writing system: Its history and principles, Asmara: Red Sea Press, 1997
הערות שוליים

↑  ראו: דונלד לוין 1972, עמ' 5-6; יציקת שעווה מתכלה (lost wax casting) היא טכניקת צריפה ופיסול עתיקת יומין.
↑  לוין 1972, עמוד 5. במובן הכללי יותר 'קנה' מציינת כל סגנון העשוי במתכונת שעווה וזהב, גם של דיבור.
↑  לוין 1972, עמוד 5; מסאיי 1999, עמוד 180
↑  לוין 1972, עמוד 5
↑  גירמה 2010, עמוד 176
↑  לוין 1972, עמוד 5-6
↑  לוין 1972, עמוד 6
↑  טקס הבונה, שתיית הקפה, הוא מטקסי האירוח החשובים בחברה האתיופית ואף מיוחסות לו סגולות מרפא. נוכח זאת, משחק המשמעויות המצוי בפתגם המעניק לו מימד סרקסטי, החושף את שני צידי המטבע שבנורמה והערך אשר הוא מקדם – המנהג בפרידה מאויב כבחבר קושר אצילות ונקמה זו בזו.
↑  לוין 1972, עמוד 7
↑  מוחמד גירמה 2010, עמוד 176
↑  באמהרית, אנג'רה הוא שמו של לחם אופייני לאתיופיה, המוגש לרוב עם רטבים שונים הנקראים 'ווט', ו'מסובו' הוא הכינוי לסלסלה בה מוגש ונשמר הלחם.
↑  סיפור זה משל אבא גברא, כמרבית הסיפורים העממיים, נפוץ ומוכר בגרסאות שונות
↑  לוין 1972, עמוד 7-8
↑  גירמה, עמוד 175
↑  לוין 1965, עמוד 9
↑  גירמה 2010
↑  השימוש בערפול קיים גם בתרבות המערבית, אך הוא רציונלי יותר באופיו, כמתבקש מתרבות שבסיסה הפילוסופי מניח את זהות הגלוי והנסתר, ושכוחה הוא תוצר של מחויבות לראציונאליות, דיוק ובהירות רעיונית. לוין, עמוד 10
↑  ראו לדוגמה, ברוס 1967, עמוד 83
↑  לוין, עמוד 252.
↑  מבין כלל מדינות אפריקה, אתיופיה היא היחידה שהצליחה לשמר משטר ותרבות מקומיים ולא להפוך לקולוניה נוספת של אירופה. אתיופיה עצמה אף נטלה חלק במרוץ לאפריקה.
↑  הכבר נגשת (מגעז, "כבוד המלכים"), האפוס הלאומי האתיופי, מרחיב את אגדת שלמה המלך ומלכת שבא.
↑  מוחמד גירמה, עמוד 180
↑  מוחמד גירמה, עמוד 184
יציקת מתכת לתבנית שנבנתה באמצעות דגם שעווה (שיטת השעווה האבודה)
מלכת שבא בדרכה לפגוש את שלמה, ציור פרסקו מאתיופיה
תכלת הוצאה לאור

| --- | --- |

 נתונים כלליים
 תקופת הפעילות:  2016–הווה (כ־8 שנים) 
 חברת אם:  סטימצקי
 קואורדינטות:  32°06′29″N 34°57′01″E﻿ / ﻿32.1081176°N 34.9502561°E﻿ / 32.1081176; 34.9502561 
 מנכ"ל:  שחר ולר
  
 tchelet-books.co.il
 he
 
תכלת הוצאה לאור היא חברת הוצאת ספרים לאור ישראלית מבית סטימצקי.
תיאור

החברה הוקמה בשנת 2016 על ידי סטימצקי 2005 בע"מ והיא מוציאה לאור ספרות תרגום ומקור במספר סוגות: מתח, מדע, פסיכולוגיה, וספרים לפעוטות, לילדים ולנוער. ההוצאה מדפיסה כ-80 כותרים חדשים סך הכול בשנה. בין היתר, הוציאה את ספריהם של בוני גרמוס, ג'ניפר איגן, מישקה בן דוד, נטע חוטר, נלסון דה מיל, יפתח רייכר עתיר, ג'ודי פיקו וכן הוצאה מחדש של סדרת מר וגברת.
באתר ההוצאה מוצגים הספרים שהוציאה והיא מאפשרת רכישה מקוונת של ספריה דרך אתר סטימצקי.
תיאור > אנשי מפתח בהוצאה

שחר ולר - מנכ"ל
מיכל קובזמן - עורכת ראשית
הערות שוליים

↑  אודות הוצאת ספרים תכלת, באתר תכלת הוצאה לאור (ארכיון)
↑  ארכיון סדרת מר וגברת, באתר תכלת הוצאה לאור (ארכיון)
ערך זה הוא קצרמרבנושא ספרים. אתם מוזמנים לתרום לוויקיפדיה ו.